L'Auditori de Girona celebrarà els 15 anys amb un espectacle amb drones i música de Marco Mezquida La República\nL’Auditori de Girona celebrarà els 15 anys amb un espectacle amb drones i música de Marco Mezquida\nACN Girona.-L’Auditori de Girona celebra el seu 15è aniversari amb un espectacle innovador que unirà figures creades amb drones des del cel i la música en directe de Marco Mezquida […]\nACN Girona.-L’Auditori de Girona celebra el seu 15è aniversari amb un espectacle innovador que unirà figures creades amb drones des del cel i la música en directe de Marco Mezquida amb la participació del cor Geriona. Serà el dissabte 12 de juny a dos quarts de deu del vespre i el públic podrà seguir l’espectacle des del Camp de Mart de la Devesa. De tota manera, des de l’Auditori garanteixen que l’espectacle es podrà veure des de diversos punts de la ciutat per tots aquells que no hagin pogut comprar una entrada, ja que els drones volaran a 50 metres del terra. Aprofitant l’aniversari, l’equipament vol reforçar la programació de música clàssica i està pensant en com atraure nos públics a partir de nous formats musicals.\nAquest 2021 l’Auditori Palau de Congressos de Girona bufarà les espelmes del seu 15è aniversari. Per celebrar-ho, l’equipament ha preparat una programació especial entre el 3 i el 12 de juny. El plat central és el doble concert de Love of Lesbian que es farà el 5 i 6 de juny. Un dels concerts ja té les entrades esgotades i el segon està a punt d’exhaurir-les.El dissabte 12 de juny es posarà el punt i final a la programació del 15è aniversari amb un espectacle únic que combinarà drones i música en directe. Es tracta d’un concert que farà Marco Mezquida amb la col·laboració del cor Geriona des del Camp de Mart de la Devesa. Durant el concert, un conjunt de drones de l’empresa Flock Drone Art farà un espectacle aeri que anirà sincronitzat amb la música.El president de la Fundació Auditori Palau de Congressos de Girona, David Ibáñez, ha destacat que es tracta d’un espectacle “innovador” que combina un element de moda com els drones amb la música clàssica. Segons el responsable de l’empresa de drones, Fran Arnau, estan preparant un conjunt de “formes geomètriques” amb els robots aeris que emetran llum per representar “la creació de la matèria i els àtoms”.Aquestes figures aniran sincronitzades amb les composicions que està fent el pianista Marco Mezquida especialment per aquest espectacle i que el dissabte 12 de juny a dos quarts de deu de la nit tocarà en directe. A més, també hi participarà el cor Geriona. Ibáñez ha afirmat que els fa especial “il·lusió” que el cor participi en “una experiència tan trencadora” com la que es proposa. Aquells qui vulguin veure l’espectacle des del Camp de Mart podran comprar una entrada per 5 euros. De tota manera, l’espectacle –que tindrà 15 minuts de durada— es podrà seguir des de diferents punts de la ciutat, ja que els drones volaran a unes 50 metres del terra.Cala Vento amb sonoritats diferentsEl 15è aniversari de l’Auditori, però, també arriba amb un concert innovador pel grup de rock alternatiu empordanès Cala Vento. Es tracta d’una coproducció entre l’Auditori de Girona i l’Espai Marfà en què la banda surt de “la zona de confort” i col·labora amb “diversos grups i formacions locals” de la ciutat per explorar noves sonoritats, tal com ha detallat el bateria del grup.Ja fa més d’un any que els Cala Vento assagen amb una coral gironina (Gospelians de Girona), un grup de batucades (Papaya Jam) i l’Orquestra Montsalvatge. El resultat d’aquest experiment serà un concert que es podrà veure el divendres 4 de juny a les vuit del vespre al mateix Auditori.L’últim dels actes que forma part de la programació dels 15 anys de l’equipament cultural serà una conferència del sommelier Josep Roca. Serà l’acte institucional d’inauguració de l’aniversari amb una conferència que unirà el món de la música amb el foment de Girona com a destinació de turisme de negocis. Es tracta de les dues vessants que té l’Auditori Palau de Congressos.Nous públics pel 2022Els actes del 15è aniversari de l’Auditori són tota una declaració d’intencions que presenta l’equipament de cara al seu futur. De fet, l’Auditori vol atraure nous públics de cara al 2022 i per això preveu explorar en aquests formats innovadors i combinar-los amb música clàssica. El president de la Fundació Auditori Palau de Congressos de Girona, David Ibáñez, ha avançat que l’Auditori “s’embolicarà en produccions pròpies” i també treballarà perquè “els artistes facin coses noves” sense renunciar a ser “una referència internacional”.Al mateix temps, l’Auditori treballarà per aconseguir que els seus concerts “estiguin per sobre de qualsevol experiència virtual”. “No hi ha res com venir a gaudir de la música”, ha afegit Ibáñez. Per aconseguir aquesta fita, es plantegen obrir l’Auditori a nous formats i disciplines artístiques.En aquest sentit, el programador de música clàssica, Víctor García de Gomar, ha avançat que vol convertir l’Auditori en un espai “porós” en què hi hagi “conferències, exposicions artístiques” i moltes altres activitats, sense oblidar que la música ha de ser “la disciplina vehicular”.Sobre els nous formats, García de Gomar ha destacat que caldrà “replantejar-ho tot”. El programador ha recordat que hi ha “certs rituals” en la música clàssica que caldrà avaluar “si expulsen o atrauen nous públics”. García de Gomar ha recordat que en els concerts simfònics el públic habitualment s’ha d’esperar a veure com l’orquestra afina, entre d’altres costums que potser han perdut la vigència.Sobre la programació, l’Auditori de Girona comptarà amb un recital de Juan Diego Flórez a la primavera del 2022 en format piano. També hi haurà el Quartet Gerhard a la tardor del 2021 i la primavera del 2022 per interpretar ‘Quartets de Mozart dedicats a Haydn’. Per últim, l’Auditori també està produint un nou espectacle amb la col·laboració de tots els cors de Girona que també tindrà una gira pels principals auditoris catalans el juny de 2022.


Un espectacular últim quart porta l’alegria al Pavelló Vell – CE BISBAL BÀSQUET\nUn espectacular últim quart porta l’alegria al Pavelló Vell\nPosted On 24 octubre 2011\nSOL GIRONÈS BISBAL BÀSQUET 83 – AECAM MALGRAT 63\nSOL GIRONÈS BISBAL BÀSQUET: Xató(25), Bassa (0), Mitjà (16), Eudald (14) i Natxo (9) – cinc inicial – Yepes (0), Soler (9), Oliva (2), Vives (0), Castelló (8) i Salvà (0).\nTirs lliures: 4/11\nTriples: 10. 3 de Mitjà, 2 de Xató, 2 de Castelló, 1 d’Eudald, 1 de Soler i 1 de Natxo\nFaltes: 16. Cap eliminat.\nAECAM MALGRAT: Hernández (20), Albó (5), Lloveras, (11), Gómez (11) i Fornaguera (5) – cinc inicial – Ferrari (4), Pombo (2), Oliver (4), Elaseidi (0), García (3) i Martorell (0).\nTirs lliures: 4/4\nTriples: 7. 3 d’Hernández, de Gómez i 1 de Fornaguera.\nFaltes: 16, cap eliminat i 2 tècniques a Fornaguera i Gómez.\nParcials: 19-25 // 40-40 // 57-59 // 83-63\nEl Sol Gironès Bisbal Bàsquet aconseguia la seva primera victòria com a local a la nova categoria, davant un Malgrat que\nEscut de l'AECAM Malgrat\nva començar molt fort anotant tant des de 6,25 i com des de la pintura. Els bisbalencs anirien entrant dins el partit mica en mica, i a còpia de treure profit de la bona selecció de tir aconseguiria equilibrar el partit al descans, 40 a 40. Al tercerquart, els triples visitants tornaven a causar sensacions de patiment a la defensa bisbalenca, que no es rendirien i seguirien l’estela dels del Maresme.\nUN ESPECTACULAR ÚLTIM QUART (26 a 4) CERTIFICA LA TREBALLADA VICTÒRIA\nL’espectacular últim quart, on Xató es posaria l’equip a l’esquena, començaca amb un parcial de 9 a 0 pels locals. Un temps mort visitant intentava aturar l’allau de joc bisbalenc, però dues accions d’1×1 de Soler i un triple del propi base bisbalenc, trencaven el matx. Als últims minuts els locals ampliaven el seu avantatge amb contraatacs i triples que feien xalar els afeccionats locals.\nDISSABTE VISITEN LA COMPLICADÍSSIMA PISTA DEL CB GARROTXA-SANTJOANENC\nDissabt,a les 17:30, el Sol Gironès Bisbal Bàsquet, visitarà la complicadíssima pista del CB Garrotxa que està fent un espectacular inici de temporada (4-2), en elseu retorn a 2a Catalana. La temporada passada, a 3a catalana, els de la Garrotxa es van imposar per 14 punts de diferència, imposant la seva superioritat física.\nTags:2a Catalana Bàsquet, AECAM Malgrat, Pau Soler, Xató\nEl Sénior Masculí fa un partit per esborrar a Salt\nEl Bàsquet Lloret primer rival en les fases d’ascens\nEl SOL GIRONÈS tanca la primera volta de 2a Catalana amb una nova victòria a casa


Dilluns, 9 de desembre de 2019 22:05 h\nMiquel Calsina Dimecres, 17.10.2012. 21:48 h\nNO ENTENC EL QUE DIU LA CASS. “Recordar a les persones que realitzen una activitat per compte propi i que no estan obligades a cotitzar com a persones assegurades directes que no poden ser persones assegurades indirectes”. Això és exactament el que “posa” a la segona part del mail enviat per la CASS, tot recordant : “ l’ampliació del termini fins al 30 de juny 2.013, a les persones que no estaven obligades a estar afiliades a la Seguretat Social abans de l’1 de novembre 2.\nEl tabata ha arribat a AnyósPark\nWellness Dilluns, 15.10.2012. 09:46 h\nNo, no és el nom d’una nova telenovel. la, aquest mètode d’entrenament per intervals és la manera més efectiva de posar-te en forma invertint realment poc temps. T’imagines millorar la teva capacitat aeròbica i anaeròbica, alhora que et poses en línia entrenant en sessions de 4 minuts? Aquest mètode va ser creat al Japó per [...]nRelated posts:nAerobisme sense cintanAnaeròbicsnEntrenament i músican\nDesig sexual i running\nWellness Dimarts, 9.10.2012. 18:48 h\nLlegim en Runners que, de les diferents formes de disfunció sexual en la dona, el problema més freqüent és l’anomenat ‘desig sexual hipoactiu’. En la fisiologia sexual de la dona, que sens dubte és més complexa que la de l’home, és difícil saber amb exactitud què afecta el desig sexual, i no sembla ser efecte [...]nRelated posts:nAlgunes mentides del running (I)nAlgunes mentides del running (i II)n\nMiquel Calsina Dijous, 4.10.2012. 16:35 h\nRECAPTAR DINER RÀPID. No tinc cap fórmula màgica per recaptar diners de manera fàcil, ràpida i segura. Si la tingués, de ben segur tampoc l’explicaria sinó que l’aplicaria en benefici propi. Pel que sembla, el nostre Govern, donat de la “maneta” amb la C.A.S.S. (que al final, i per Llei, serà el mateix, a efectes “dineraris”) sembla que si ha trobat la fórmula màgica per recaptar diners.\nMiquel Calsina Dimecres, 19.9.2012. 16:27 h\nHI HA PROU COMPTABLES ? “Sorprenents” em varen semblar, en un primer moment, les declaracions que va fer el Sr. Marc Aleix (President de la PIME), recentment a Andorra Televisió. Més o menys, eren les següents : 1- No hi ha prou comptables a Andorra. 2- Que passarà si el dipòsit de comptes esta mal fet ? 3- Hi ha comptables que no tenen titulació. El meu escrit d’avui no és per polemitzar ni criticar, sinó tant sols per matisar aquestes declaracions.\nElogia Clic Diumenge, 9.9.2012. 19:36 h\nSisena edició de la Mostra Hortícola, organitzada per l'associació Muntanyes de Vida a Fígols (Alt Urgell). Més informació a muntanyesdevida.blogspot.com\nJaume Bartumeu - Ara Futur Diumenge, 9.9.2012. 19:36 h\nMiquel Calsina Dimecres, 5.9.2012. 21:56 h\nPAGAMENT A COMPTE. Darrerament estic notant molta confusió entre empresaris i comerciants del país en referència al pagament a compte a efectuar sobre la imposició directa corresponent a l’actual exercici. Deguda, penso que aquest cop si, a la manca d’informació. O potser degut a que ens trobàvem de ple en l’estiu i les “vacances”. Tothom feia vacances a Govern ? No va quedar ningú per informar degudament ? En primer lloc constato una “barreja” entre l’imposició indirecta i la directa amb els pagaments a compte.\nMiquel Calsina Dilluns, 20.8.2012. 16:38 h\nLA MANCA D’INFORMACIÓ. De tots és sabut que es va informar degudament i exhaustivament, en el seu moment, sobre el funcionament de la imposició indirecta (ISI, IPI, IMI, IAC). Tot i que va comportar els seus “problemes”, com per exemple : impagats varis o “no “declaracions” (o sigui, gent que va “passar” de tot, per dir-ho d’una altra manera). Fet que no va comportar cap sanció.\nMiquel Calsina Divendres, 29.6.2012. 16:56 h\nUN CRÈDIT A GOVERN SENSE INTERESSOS. El proper mes de setembre el nostre Govern rebrà un crèdit, de no sé quin import (em resulta del tot impossible de calcular), sense cap tipus d’interès, i que a més es renovarà el proper any pel doble del seu import, i que a més s’anirà renovant any rere any. Que els sembla la notícia ? Potser una barbaritat ? Potser una mentida ? Potser un invent meu ? Potser una mala interpretació de les lleis ? .\nMiquel Calsina Divendres, 22.6.2012. 16:44 h\nQUI S’HA DE POSAR LES “PILES” ? Estem a punt d’arribar a un moment “clau” per a tots els empresaris andorrans. Fins i tot m’atreviria a dir que és el moment “definitiu” per seguir treballant o plegar. Quant el comandament a distància de la nostra tele deixa de funcionar, el més segur és que se li han esgotat les piles i les canviem automàticament. Els comandaments a proximitat de les nostres empreses ja fa molt de temps que varen deixar de funcionar, però mai varem canviar les piles, les empreses seguien endavant sense necessitat de canviar el “canal”.\n1948 entrades totals


L'acord d'ERC i JxCat aposta per un referèndum «acordat amb l'Estat» i no contempla l'unilateral - Diari de Girona\nEl document avança que el Parlament "validarà" un procés "de negociació" amb Espanya i crearà una comissió al respecte\nBarcelona | 17·05·21 | 22:17\nPere Aragonès i Jordi Sanchez, en la roda de premsa de presentació de l'acord ERC-JxCat Reuters\nL'acord que han signat aquest dilluns ERC i JxCat ha de permetre que a finals de setmana Pere Aragonès sigui investit president. Però el document concret va més enllà i, un cop fet públic tretze hores després d'anunciar-se l'acord, es donen a conèixer detalls sobre l'estratègia independentista pactada. Així, l'acord parla d'apostar per un referèndum d'autodeterminació "acordat amb l'Estat" com a única via per "substituir el mandat polític de l’1 d’octubre" i, en canvi, no esmenta la consulta unilateral com a possibilitat en cap moment. Igualment, el document avança que el Parlament "validarà" en breu un procés "de negociació" amb Espanya i crearà una comissió al respecte que en farà seguiment i estudi.\nEl text presentat en roda de premsa al migdia per Pere Aragonès i Jordi Sànchez encara està pendent de ser validat per les bases i organismes interns dels dos partits, però es dona per pràcticament segur que serà avalat per ERC i JxCat. En la seva primera part, el document aborda l'estratègia independentista des de diferents punts de vista i centra part de l'atenció en el camí cap a la república catalana que volen seguir. Així, els dos partits asseguren compartir "que el dret a l'autodeterminació és l’ única via democràtica per la resolució del conflicte polític entre Catalunya i l’estat espanyol" i que "només un referèndum d’autodeterminació acordat amb l’estat pot substituir el mandat polític del referèndum de l’1 d’octubre de treballar per fer real la república catalana". De la possibilitat d'impulsar una nova consulta unilateral i al marge d ela negociació estatal o internacional, no se'n parla. De fet, més endavant, en tractar la necessitat d'abordar "un embat" amb l'Estat, els dos partits asseguren que els espais de coordinació independentista "estudiaran i impulsaran una acció internacional orientada a sol·licitar, arribat el cas, la intervenció dels organismes europeus per assolir un referèndum acordat i vinculant".\nEl diàleg amb Espanya i la necessitat de negociar, de fet, estan presents a nombrosos punts d'aquesta primera part de l'acord. El text constata "la necessitat d’una amnistia com a única solució per posar fi a tota la repressió política dels últims anys i la necessitat de resoldre el conflicte mitjançant actuacions democràtiques i polítiques", així com "l’aposta pel diàleg i la negociació política per resoldre el conflicte polític" i per "una confrontació cívica i pacífica per forçar l’Estat a assumir la realitat fins ara negada". "Compartim que cal preparar des de tots els ressorts a l’abast els diversos escenaris de confrontació democràtica per guanyar l’exercici efectiu del dret a l’autodeterminació", detalla el document.\nMés enllà d'això, el text assegura que les estratègies d'ERC i JxCat per als propers anys són "compatibles". En aquest sentit, es diu clarament que "un procés de negociació amb l’Estat és probablement la via més directa i homologable als estàndards democràtics internacionals per afrontar i resoldre el conflicte polític entre Catalunya i l’Estat, i acabar també amb la repressió i persecució política de l’independentisme". Igualment, ERC i JxCat afirmen que "el millor dels instruments per a la resolució del conflicte, és un referèndum d’autodeterminació acordat amb l’Estat", però alhora afirmen ser "conscients que el procés de negociació amb l’Estat té unes dificultats enormes i unes possibilitats d’èxits molt limitades, en especial si no s'aconsegueix incrementar la força negociadora". "Per això cal treballar totes les vies democràtiques que ens permetin forçar democràticament l’Estat a la resolució del conflicte, atès que aquest no està responent a les expectatives dels grans consensos de la ciutadania de Catalunya. Cal, doncs, seguir treballant amb fortalesa per poder plantejar un nou embat democràtic que permeti assolir la República Catalana i la independència del nostre país", asseguren, tot afegint que cal una "confrontació democràtica amb l’Estat per forçar-lo a una resolució del conflicte, especialment si es confirmen les limitades possibilitats d’èxit del procés de negociació".\nEn aquesta estratègia negociadora plana en el subtext del document la taula de diàleg. Tot i que se l'esmenta poc, l'acord en parla i comença abordant-la remarcant les diferents visions al respecte. "ERC aposta per seguir explorant al màxim la Taula de Diàleg, Negociació i Acord entre Catalunya i l’Estat, com expressió de la negociació amb l’estat, per tal de construir una solució política i democràtica a un conflicte que és polític i democràtic i es compromet a no dilatar la taula innecessàriament. Per la seva part, Junts per Catalunya, assumeix donar una oportunitat a aquest espai per tal que esdevingui un punt real de Negociació. L’escepticisme i els dubtes de Junts per Catalunya sobre els resultats de la Taula de Diàleg, Negociació i Acord, no seran un impediment per treballar i participar lleialment en el procés de diàleg i negociació amb el govern espanyol", subscriuen els partits.\nEn aquest sentit, detallen que "un cop s’han fixat aquestes posicions, Esquerra Republicana i Junts per Catalunya acorden treballar des de la confiança i la lleialtat mútua per enfortir la posició negociadora de la part catalana i millorar-ne les condicions i garanties del procés de negociació".\nEn aquesta estratègia, el document concreta quins seran els primers passos a seguir en aquest sentit. "Promoure en el marc del Parlament de Catalunya un reconeixement i validació de l’inici del procés de negociació i constituir una comissió amb l’objectiu de fer seguiment, retiment de comptes i compareixences d’experts sobre processos de negociació", fixa el document com a primer punt, seguit d'un segon que compromet el Govern a "constatar la seva voluntat d’establir un marc negociació amb el govern espanyol per a la resolució democràtica del conflicte polític". Per últim, avancen que es treballarà per un "Acord Nacional per l’Autodeterminació i l’Amnistia com espai ampli i plural de reflexió amb la societat catalana i dotar el procés de negociació de la màxima fortalesa".\nA més de detallar lleugerament com funcionarà l'espai de coordinació i direcció col·legiada de l'independentisme, el document explica també com s'han compromès ERC i JxCat a resoldre les seves discrepàncies, quan saltin al dia a dia de la política. "Els socis de la coalició ens comprometem a resoldre constructivament les diferències i conflictes que resultin tant en el dia a dia com en les qüestions de model i estratègia de país. En aquells punts on les diferències i dissensos no sigui possible reconduir, els socis de la coalició es comprometen, un cop detectats, a treballar-ne la seva gestió amb l’objectiu de minimitzar els possibles impactes negatius en la consecució dels compromisos establerts en aquest acord", es llegeix al text signat. A més, reconeixen que "al llarg de la legislatura s'enfrontaran a desafiaments i contradiccions derivades de provocacions i crítiques". "Prenent consciència d’aquesta situació, ens comprometem a resoldre aquestes situacions de mutu acord, sempre prioritzant l’entesa front a la divisió interna", conclouen.


Opposition Management | Scoop.it\nEl síndrome NIMBY, gestió de conflictes i negociació\nCurated by Guillem López Bonafont\nScooped by Guillem López Bonafont\nvila-realdigital: Vila-real serà referent en resolució de conflictes amb ...\nFrom vila-realdigital.blogspot.fr -\tApril 3, 2012 5:17 AM\nVila-real serà referent en resolució de conflictes amb el II Congrés Nacional de Mediació Policial. La Policia Local de Vila-real tornarà a ser un referent nacional en la mediació de conflictes amb la celebració, el pròxim mes ...\nHASBARA-ts !!!: Resolució de conflictes\nFrom hasbarats.blogspot.fr -\tApril 3, 2012 5:16 AM\nAixí de senzill! Bé, també val a dir que això pot ser molt pràctic per solucionar un petit incident domèstic. Però hi ha gent que creu que és extrapolable a conflictes socials, econòmics, polítics... La pregunta és ¿a qui li toca el ...\nAMPA Joan XXIII: Xerrada: "Gestió i resolució de conflictes"\nFrom ampajoan23terrassa.blogspot.fr -\tApril 3, 2012 5:16 AM\n2on RASTRE DE 5è i 6è A L´ESCOLA JOAN XXIII. 2a JO... 2on RASTRE DE 5è i 6è A L´ESCOLA JOAN XXIII · Redescobrir el nostre patrimoni · Xerrada: "Gestió i resolució de conflictes" · Agenda Cultural de Terrassa.\nCastelldefels desmenteix rumors de privatització d'escoles bressol ...\nFrom www.lapremsadelbaix.es -\tApril 3, 2012 5:10 AM\nL'alcalde, Manuel Reyes, nega “una informació confusa i equivocada que s'ha proporcionat a les famílies”...\n#ferranparejosoler: Els rumors empresarials\nFrom ferranparejo.blogspot.fr -\tApril 3, 2012 5:10 AM\nEls rumors tenen un alt grau de credibilitat i en major o menor mesura els trobem a totes les organitzacions. El seu origen prové d'una manca d'informació i, per tant, d'un entorn incert dels treballadors o públics d'entorn.\nDesmuntar tòpics i rumors en immigració - 21 de febrer de 2012 - 18 ...\nFrom www10.gencat.cat -\tApril 3, 2012 5:17 AM\nDimarts, 21 de febrer de 2012 - 18:41h. Desmuntar tòpics i rumors en immigració. Una de les principals actuacions serà el desplegament d'una campanya ciutadana de sensibilització. La Generalitat de Catalunya, ...\nEls escolars de Solsona desmunten falsos rumors sobre la ...\nFrom www.revistama.cat -\tApril 3, 2012 5:16 AM\nEmily Fernández, Fàtima Zahra Hajji, Berta Llorens i Olga Korol, alumnes de quart d'ESO de l'Escola Arrels Secundària de Solsona, han estat les guanyadores del concurs sobre rumors “Saps què m'han dit?\nL'alcalde i el regidor d'Educació desmenteixen els rumors de ...\nFrom www.alcaldecastelldefels.org -\tApril 3, 2012 5:16 AM\nL'alcalde de Castelldefels, Manuel Reyes (PP) i el regidor d'Educació, Santiago Barona (CiU), han afirmat rotundament que “aquesta informació no es correspon amb la realitat i que el govern municipal no té voluntat de privatitzar les escoles ...\nlamalla.cat - Castelldefels nega els rumors de privatització de les ...\nFrom www.lamalla.cat -\tApril 3, 2012 5:10 AM\nL'alcalde de Castelldefels (Baix Llobregat), Manuel Reyes (PP), i el regidor d'Educació, Santiago Barona (CiU), han negat rotundament els rumors que des de fa alguns dies corren per la ciutat alertant d'una possible ...\n7m76: Rumors, conflictes i equilibris\nFrom 7m76.blogspot.fr -\tApril 3, 2012 5:09 AM\nRumors, conflictes i equilibris. Ja ha esclatat el rumor que corria per l'entorn blanc-i-blau fa algunes setmanes: Javi Márquez té peu i mig fora. I Álvaro i Cristian Álvarez, també. Peu i mig és una forma de parlar.


7 de maig de 2015 ACCÉS CICLES GRAU SUPERIOR. Superat un cicle formatiu de grau mitjà Món laboral Un altre cicle formatiu de grau mitjà CAS Prova restringida. - ppt descargar\nPublicada porMaría Antonia Cano Moreno Modificado hace 5 años\nPresentación del tema: "7 de maig de 2015 ACCÉS CICLES GRAU SUPERIOR. Superat un cicle formatiu de grau mitjà Món laboral Un altre cicle formatiu de grau mitjà CAS Prova restringida."— Transcripción de la presentación:\n1 7 de maig de 2015 ACCÉS CICLES GRAU SUPERIOR\n2 Superat un cicle formatiu de grau mitjà Món laboral Un altre cicle formatiu de grau mitjà CAS Prova restringida d’accés al setembre Cicles de GRAU SUPERIOR Universitat Itinerari formatiu continuar estudiant Grau Superior\n3 ESO PFI PACF GM Cicle formatiu de grau mitjà SMX Sistemes microinformàtics i xarxes GAD Gestió Administrativa COM Comerç (proper curs Activitats Comercials) CAS Batxillerat PACF GS Cicle formatiu de grau superior ASIX Administració de sistemes informàtics i xarxes DAM Desenvolupament d’aplicacions multiplataformes DAW Desenvolupament d’aplicacions web ADFI Administració i Finances CIT Comerç Internacional TiL Transport i logística GVEC Gestió de vendes i espais comercials A l’Institut Carles Vallbona\n4 Per continuar estudiant desprès de cursar un grau mitjà Prova restringida d'accés al grau superior de formació professional (nou d’aquest any) Curs específic per a l'accés als cicles de grau superior Prova d’accés a grau superior\n5 Prova restringida d'accés al grau superior de formació professional\n6 El Departament d’Ensenyament convoca proves restringides d’accés a cicles de grau superior per als alumnes que es graduïn d’un cicle de grau mitjà el juny de 2015 Cal complir tots aquests requisits de participació: 1.Tenir 18 anys o més (o complir-los l'any 2015). 2.Haver obtingut un títol de tècnic d'un cicle formatiu de la mateixa opció que el cicle formatiu al qual es vol accedir, el juny de 2015. 3.No haver-se presentat a les proves d'accés a cicles formatius de grau superior durant el 2015 a cap comunitat autònoma. 4.Voler cursar un cicle de grau superior de la mateixa opció http://ensenyament.gencat.cat/ca/serveis_i_tramits/proves/proves_acces/prova_restringida_acces_fp_grau_superior/\n7 Calendari Inscripció: des de les 9 h de l'1 de juliol fins al 7 de juliol de 2015 Últim dia de pagament de la taxa: 8 de juliol de 2015 (abans de les 22 h) Últim dia de pagament de la taxa: fins a les 22h del 8 de juliol de 2015. Llista provisional d'admesos i exclosos: a partir del 17 de juliol de 2015 Presentació de la documentació addicional a l'institut: del 20 al 23 de juliol de 2015 (dins de l'horari del centre) Llista definitiva d'admesos i exclosos: a partir del 24 de juliol de 2015 Publicació dels centres on es realitza la prova: no més tard del 15 de juny de 2015 Termini de sol·licitud d’exempcions de la llengua catalana: 30 juny 2015 Prova restringida d'accés al grau superior de formació professional\n8 Prova: 2 de setembre de 2015, a les 16 h (cal ser-hi 30 minuts abans) Qualificacions provisionals: a partir del 9 de setembre de 2015 Termini per presentar reclamacions: del 10 al 14 de setembre de 2015 (dins l'horari de registre del centre) Qualificacions definitives: a partir de 15 de setembre de 2015 Taxa d'inscripció a la prova: 35,10 euros (31,60 euros si la inscripció es fa per Internet). Prova restringida d'accés al grau superior de formació professional\n9 Taxa amb bonificació del 50% de l’import per a les persones que tenen un títol de família nombrosa de categoria general o de família monoparental: 17,55 euros Estan exemptes del pagament de la taxa d'inscripció, amb la presentació de la documentació oficial que ho acredita: –els membres d'una família nombrosa de categoria especial –les persones que tenen una discapacitat acreditada igual o superior al 33%. –les persones subjectes a mesures privatives de llibertat. –les víctimes d’actes terroristes, els seus cònjuges i els seus fills. Les persones que volen sol·licitar la devolució de la taxa d'inscripció han d'emplenar el formulari (document original), signar-lo i presentar-lo en algun dels llocs següents:formulari –registre del Departament d’Ensenyament registre del Departament d’Ensenyament –registres de qualsevol òrgan de l'Administració general de l'Estat –registres de qualsevol Administració de les comunitats autònomes –registres dels ens locals (si s’ha subscrit el conveni corresponent) –oficines de correus Prova restringida d'accés al grau superior de formació professional\n10 Estructura de la prova La prova restringida només consta dels exàmens de la part comuna, és a dir: 1.llengua catalana, 2.llengua castellana, 3.llengua estrangera (anglès, francès o alemany) 4.matemàtiques. El temps disponible per fer aquesta part és de 4 hores (repartides en 2 blocs de 2 hores cada un) primer bloc: prova de llengua catalana i llengua castellana segon bloc: llengua estrangera i la de matemàtiques. Totes les persones inscrites i admeses a aquesta prova estan exemptes de la part específica; això no obstant, per tal d'indicar l’opció escollida, en el formulari d’inscripció cal triar les matèries específiques. Les persones que es volen inscriure al cicle formatiu d'animació d'activitats físiques i esportives i trien la matèria d'educació física, només poden accedir al cicle formatiu esmentat i als cicles d'ensenyaments esportius. Prova restringida d'accés al grau superior de formació professional\n11 Exempció de la part específica La inscripció a la prova restringida comporta automàticament la sol·licitud de l'exempció de la part específica per disposar d'un títol de tècnic de la mateixa opció que el cicle formatius de grau superior a què es vol accedir. La informació al·legada per l'aspirant es validarà mitjançant les bases de dades del Departament. Si no es valida, a les llistes provisionals d'admesos i excloses, la persona afectada constarà com a exclosa i haurà de presentar la documentació següent: Una fotocòpia del document d'identificació personal (DNI, NIE o passaport) amb què es va inscriure a les proves. Una còpia del resguard del títol de tècnic al·legat en la inscripció, obtingut el curs 2014-2015. La documentació s'ha de presentar del 20 al 23 de juliol de 2015 a l'institut triat per fer la prova (dins l'horari de registre del centre). Prova restringida d'accés al grau superior de formació professional\n12 CAS Curs específic per a l’accés als cicles de grau superior\n13 Què és el CAS ? Curs específic per a l’accés als cicles de grau superior Aquests estudis permeten a les persones que el superen l'accés directe als cicles formatius de formació professional inicial de grau superior. En el cas dels ensenyaments professionals d'arts plàstiques i disseny, permet l'exempció de la part comuna de la prova d'accés En el cas dels ensenyaments esportius, l'exempció de la prova d'accés de caràcter general. La durada mínima d'aquest curs és de 700 hores. Per accedir a aquest curs cal tenir el títol de tècnic o tècnica d'un cicle de grau mitjà\n14 CAS Tutoria: Acompanyar a l’alumne en tot el seu procés d’aprenentatge. Seguiment / acompanyament Treball de coordinació amb l’Equip docent Control assistència, promoció, i nombre de convocatòries Orientació en tot el procés d’aprenentatge.\n15 CAS Pla de formació Part comuna Català Castellà Anglès Part específica Segons cicle a cursar científicotecnologicahumanística i socialartísticaesportiva Informàtica i comuniccions Activitats físico i esportives Electricitat electrònica Fusta, moble i suro Imatge personal Sanitat Instal·lació i manteniment etc Administració i gestió Comerç i màrqueting Activitats físiques i esportives Serveis socioculturas i a la comunitat...etc Arts gràfiques Arts i artesanies Fusta, moble i suro...etc Activitats físiques i esportives\n16 CAS Pla de formació 20 hores setmanals Part comuna 3 matèries 11 hores Català (3h) Castellà (3h) Anglès (5h) Part específica 2 matèries: * Matemàtiques * 1 matèria de la branca escollida 8 hores Tutoria: 1 hora Matemàtiques (obligatòria) (4 h) Científico tecnologica Humanística i social artísticaesportiva Física (4h) Química (4h) Economia d’empresa (4h) Psicologia i sociologia (4h) Física tecnologia (4h) Expressió gràfica i plàstica (4h) Quimica. Biologia (4h) Ciències de l’esport (4h)\n17 CAS Horaris De dilluns a dijous en horari de matí. De 08:00 a 14:30\n18 CAS Tràmits Per cursar aquest curs cal formalitzar-ne la matrícula d'acord amb els criteris fixats pel Departament d'Ensenyament. ORDRE ENS/182/2012, de 22 de juny, de creació dels preus públics per la matrícula en el curs de formació específic per a l'accés als cicles de formació professional inicial de grau mitjà i als de grau superior impartits en centres dependents del Departament d'Ensenyament. L'import de la matrícula per als centres dependents del Departament d'Ensenyament és de 240 euros. El centre cobra una quota de material.\n19 WEBs interès Institut Carles Vallbona http://www.iescarlesvallbona.cat/http://www.iescarlesvallbona.cat/ www.gencat.cat/ensenyament CAS Presentació de sol·licituds de preinscripció Matrícula Cada centre publica les dates, places i llistes al tauler d’anuncis Centres i aules de formació d'adults : del 22 al 29 de juny de 2015 Instituts i d’altres centres: del 6 al 10 de juliol de 2015.\n20 CAS Documentació Juntament amb la sol·licitud de preinscripció cal presentar, en el termini estabert, la documentació : Si l'alumne és menor d'edat: Original i fotocòpia del llibre de família o altres documents relatius a la filiació. Original i fotocòpia del DNI de la persona sol·licitant (pare, mare o tutor/a o guardador/a de fet) Original i fotocòpia del DNI de l'alumne o alumna. Original i fotocòpia de la TSI (targeta sanitària individual). Si l'alumne és major d'edat: Original i fotocòpia del DNI de l'alumne Original i fotocòpia de la TSI (targeta sanitària individual).\n21 P roves d'accés a cicles formatius de grau superior\n22 Proves d’accés Part comuna: Català, castellà, idioma, matemàtiques Part comuna: Català, castellà, idioma, matemàtiques/història Part comuna: Català, castellà, idioma, matemàtiques\n23 Proves d’accés\n25 Proves d’accés Terminis inscripció Terminis Inscripció: de l'11 de març (a partir de les 9 h) al 23 de març de 2015 Pagament de la taxa d’inscripció: fins al 24 de març de 2015 (abans de les 22 h) Presentació de la documentació: del 10 al 17 d’abril de 2015 Llistes d’admesos grau superior: 27 d’abril de 2015\n26 Gràcies per la vostra atenció\nDescargar ppt "7 de maig de 2015 ACCÉS CICLES GRAU SUPERIOR. Superat un cicle formatiu de grau mitjà Món laboral Un altre cicle formatiu de grau mitjà CAS Prova restringida."


Diada de Sant Jordi Premis literaris i tallers creatius a la Fundació Malalts Mentals de Catalunya – Fundació Malalts Mentals de Catalunya\nDiada de Sant Jordi Premis literaris i tallers creatius a la Fundació Malalts Mentals de Catalunya\nmaig 05, 2018 blog Actualitat\nUn any més, hem celebrat la Diada de Sant Jordi d’una manera molt especial. Des de la Fundació s’han organitzat diferents actes oberts a la participació de totes les persones que formen aquesta gran família i el resultat no podria ser millor. Hem organitzat tallers creatius i premis literaris, amb la participació dels professionals de la FMMC, voluntaris i Persones amb Suport.\nLa celebració de Sant Jordi va començar per a nosaltres el passat 13 d’abril, dia en què es van celebrar tres tallers creatius a la sèu de la Fundació Malalts Mentals de Catalunya (FMMC). El primer dels tres tallers el va portar a terme una persona voluntària de la FMMC que va mostrar diverses tècniques de treball amb aquarel·les. El resultat van ser uns punts de llibre fantàstics i una estona de treball creatiu compartit.\nEl segon taller, dirigit per una de les persones amb suport que formen part de la Fundació, va ser sobre creació literària i escriptura creativa. Finalment, el tercer taller, que va ser de creació artística i conduït per una professional de la Fundació, ens va permetre aprendre a fer llibres en format miniatura decorats i escrits amb dibuixos propis d’inspiració personal.\nUn concurs literari a l’abast de tots\nUn any més, hem organitzat el Concurs Literari de la FMMC, una activitat organitzada i conduïda per una de les persones amb suport de la fundació, des de les bases de participació i presentació de treballs fins a la formació del jurat.\nEl concurs comptava amb dues categories de participació: prosa i poesia, en les que un jurat de 5 persones (professionals i persones amb suport de la Fundació) establien la classificació final dels guanyadors en cadascuna de les categories. Aquesta classificació es va donar a conèixer el 4 de maig junt amb l’entrega de premis als 3 guanyadors de cada categoria.\nEn la categoria de prosa, els títols de les obres premiades van ser: “El Azahar”, “La rosa” i “El Castell del rei”. En poesia van destacar: “Lejos de ti”, “Mirall Trencat” i “Único son“.\nLlibres, però també roses\nAl llarg del dia de Sant Jordi, com ja és habitual, vam muntar una parada de venta de roses davant de la Fundació, la recaptació de la qual va destinada a crear activitats i sortides per a les persones que atenem.\nGràcies a tots els participants i voluntaris organitzadors dels tallers i del concurs literari per fer-nos viure un Sant Jordi únic i especial.\nEtiquetes: concurs literari, Sant Jordi 2018


En procés d'entendre el futbol de De Jong (Natàlia Arroyo)\nEl dinamisme del neerlandès desafia el col·lectiu, poc preparat ara per ara per cap gran revolució\n3 min. Barcelona 04/11/2019 18:17\nLes tres derrotes del Barça aquesta temporada han compartit una coincidència: Sergio Busquets no va ser titular. La primera mirada sobre l’onze s’ha centrat en qui l’ha substituït al terreny de joc, Frenkie de Jong, tot i que revisant els partits, en cap cas es pot dir que el neerlandès jugués malament. El tècnic, de fet, no el va substituir tot i que va acabar introduint canvis al mig. Tant a Bilbao, a Granada com a València, l’actuació de l’ex de l’Ajax va ser bona, amb altes dosis de participació, encert en la passada –i moltes més cap endavant que cap enrere– i un gran desplegament defensiu, però el seu dinamisme i la manera com interpreta les posicions fan difícil que tot flueixi a la primera quan juga ell com a migcentre. El Barça d’ara no està preparat per integrar el seu futbol fresc, el seu futbol total, el seu futbol inquiet, i les solucions que ell aporta al joc semblen més aviat problemes.\nContra el Llevant va tornar a fer-se evident que el futbol que pensa De Jong no coincideix amb el que pensen la resta de companys. És una qüestió de ritme i d’intenció. Quan es ficava entre centrals per resoldre l’inici contra Morales i Mayoral, es trobava dos centrals insegurs que preferien esperar-lo per darrere enlloc d’irrompre a l’espai que els oferia en paral·lel.\n651x366 De Jong entre centrals De Jong entre centrals\nEl refugi, com l’any passat, seguia sent el peu d’Arthur, que continua sentint-se responsable de resoldre tots els moments en què a l’equip li crema la pilota. Però el brasiler abusa de baixar a la base a remenar les cireres, fins al punt que sovint se solapa amb el rol organitzador de qui està sol al pivot. Pel seu desig d’ajudar, envaeix línies de passada i acaba potenciant que De Jong abandoni el seu lloc.\n651x366 Arthur trepitja una línia a De Jong Arthur trepitja una línia a De Jong\nEl neerlandès, de fet, va sumar-se a l’atac en alguna ocasió, aprofitant-se dels retrocessos d’Arthur. El bloc defensiu del conjunt granota estava avançat i es podia generar una bona ocasió de gol amb una passada a l’espai. Ell en va demanar alguna, fent el que no estaven sabent fer per davant seu Suárez o Griezmann.\n651x366 De Jong condueix per resoldre una situació d'acumulació De Jong condueix per resoldre una situació d'acumulació\nLa mirada de De Jong és valenta, és profunda. No sap jugar sense avançar, ja sigui amb eslàloms i conduccions o amb línies de passada impossibles, al més pur estil Andrés Iniesta. Però els espais sempre són subjectius i el que a ell li sembla fàcil i obvi, a alguns companys els sona arriscat i els tensiona.\n651x366 De Jong demana una passada a l'espai De Jong demana una passada a l'espai\n651x366 De Jong demana "la passada d'Iniesta" De Jong demana "la passada d'Iniesta"\nConscient que no sempre l’entenen, Frenkie aixeca el braç i mou l’equip, com han fet tots els cervells de joc del Barça històricament. Dibuixa la jugada, la traça sobre la gespa i la teledirigeix, marcant amb gestos la passada més convenient o la posició idònia dels pròxims receptors.\n651x366 De Jong a l'esquena dels dos davanters i enviant més enrere Arturo Vidal De Jong a l'esquena dels dos davanters i enviant més enrere Arturo Vidal\n651x366 De Jong dirigeix Arthur cap al 3 contra 2 que provoca el penal de Semedo De Jong dirigeix Arthur cap al 3 contra 2 que provoca el penal de Semedo\nTé el mapa col·lectiu al cap, detecta les debilitats de l’adversari, ho anticipa tot. L’acció del penal la provoca ell, en el fons. Ho veu tot tan ràpid, que a aquest Barça de foc lent, enlloc d’empényer-lo endavant, sembla que el porti al precipici.


Notícies | Agrupació de productors d'All de Belltall\nXerrada: Física, química i fitopatologia del cultiu de l’all de Belltall\nPublicat el Octubre 29, 2013 per alldebelltall.cat\nEl proper dia dos de novembre, es realitzarà una xerrada on és parlarà del cultiu de l’all des de una perspectiva més científica.\nLLOC: Biblioteca del Casal Municipal de Belltall\nACTE: Xerrada Física, Química i Fitopatologia del cultiu de l’all de Belltall\nPER: Pep LLoses\nORGANITZA: Agrupació de productors d’all de Belltall i Associació de veïns i Amics de Belltall\nRestaurant NONONO de Barcelona, nou client de l’Agrupació.\nPublicat el Setembre 26, 2013 per alldebelltall.cat\nEl restaurant NoNoNo de Barcelona, que regenten Marcos Acosta i Isma Prados, també s’han convertit en clients de l’Agrupació de Productors. El restaurant aposta per aliments d’origen ecològic biodinàmic, així com productes del seu propi hort i de proximitat.\nA la foto, Marcos Acosta, a la cuina del restaurant, en el moment de rebre el primer forc d’alls.\nEl restaurant està al Passatge Lluis Pellicer, 12 (entre Muntaner i Casanova) a Barcelona. El seu telèfon és 93 444 99 01.\nL’all de Belltall a la Fira de Santa Tecla. Slow Food Tarraco\nPublicat el Setembre 16, 2013 per alldebelltall.cat\nEls propers dies 17 i 18 de setembre, Slow Food Tarraco organitza unes jornades gastronòmiques i una fira de productes de proximitat. L’all de Belltall hi participarà amb un petit stand i l’organització cuinarà amb all de Belltall.\nAquesta fira es celebra coincidint amb Santa Tecla i tindrà lloc a la Plaça del Rei.\nDos dies d’alimentació sana i festa, amb mercat de proximitat, actuacions en directe, teatre, circ, performances, xerrades, classes magistrals de cuina i concursos tot al voltant\ndel món culinari.\nMés informació clicant al següent enllaç: Fira Santa Tecla 2013\nLogotip de l’Agrupació\nPublicat el Setembre 10, 2013 per alldebelltall.cat\nEl passat cap de setmana es va fer entrega d’un forc d’alls a Nil Nebot com a agraïment de la creació del logotip de l’Agrupació de productors d’All de Belltall.\nEl logotip que es pot veure a continuació està inspirat en un petit forc realitzat amb colors càlids.\nMoltes gràcies per la teva feina!!


Dynastie | Espelmes i fragàncies de luxe | Ladenac\nEt presentem la nostra col·lecció de fragàncies de luxe Dynastie, una col·lecció d'aromes únics, que ens convida a fer un viatge sensorial per 3 de les grans dinasties de la història: "Reine de Saba", "Senteur Royale" i "Fleurs Du Nil" .\nLa majestuositat d'aquestes 3 dinasties l'acompanyaran a través d'un viatge ple de luxosos aromes propis de la reialesa:\nREINE DE SABA: Un perfum floral i empolsat inspirat en un dels personatges femenins més fascinants de la història de l'Antic Testament. El seu color representa el desert i el seu símbol és el escropión\nSENTEUR ROYALE: Un perfum oriental i especiat inspirat en les grans dinasties europees. El seu color és el vermell cardenal i com a símbol d'aquesta dinastia porta serigrafiada una abella.\nFLEURS DU NIL: Un perfum Chypre i amb notes verdes que ens suggereixi a l'lapislàtzuli, una pedra molt estimada a l'antic Egipte, utilitzada per adorbar els escarabats que representen la fragància\nEspelma Fleurs Du Nil\nEspelma en format got de luxe amb aroma Chypre i notes verdes. Un perfum captivador i sofisticat amb acords florals i frescos de ruibarbre i llimona amb notes balsàmiques.\nFragància en format difusor mikado amb aroma Chypre i notes verdes. Un difusor captivador i sofisticat amb acords florals i frescos de ruibarbre i llimona amb notes balsàmiques.\nDifusor luxe Mikado Reine de Saba\nFragància en format difusor mikado amb aroma floral-empolsat. Flors blanques en ampolla de vidre que donen pas a l'sàndal i la suavitat i sensualitat de l'almesc.\nLa nostra col·lecció Dynastie està formada per perfums carregats de simbolisme i elegància que plasmen la personalitat d'una època, d'un lloc de el món diferent i d'un llinatge que perdura en els llibres d'història.\nAquesta col·lecció exclusiva és igual de distintiva que la història que inspira i podrà gaudir-tant en format vela de 350 gr com en versió difusor mikado. La delicadesa de la "Reine de Saba", el somni de pètals "Senteur Royale", travessia per la màgia de "Fleurs Du Nil" ... Ara també poden aromatitzar qualsevol espai de la seva llar i transportar-lo a temps passats plens d'història i luxe.


Fanfic DBM univers del "Futur": Twin Pain - Part 1, Capítol 49 - DBMultiverse\n[ «« ] [ « ] Capítol 49/62 [ » ] [ »» ]\nL'A-18 va estendre l'altra mà per tractar d'atènyer el seu botxí. Però, per culpa de la dolorosa posició en què estava essent sotmesa, era del tot impossible! Va intentar recolzar-se sobre la seva mà lliure per contrarestar la formidable empenta que l'esclafava contra el sòl. Però els seus esforços foren en va. En Vegeta va consolidar el seu avantatge clavant-li dolorosos cops que encastaven encara més el visatge delicat en el ciment polsegós.\nL'implacable torsió exercida sobre el seu braç i l'increïble pressió del peu sobre el seu visatge, no deixaven a la jove dona cap possibilitat de maniobra. Va serrar les dents mentre per primera vegada li recorria un sentiment d'impotència i l'envaïa un sentiment de pànic. Podia ser que li arranqués el braç si el seguia estirant i recargolant fins a l'extrem? Ella no volia córrer el risc i necessitava trobar un mitjà d'alliberar-se urgentment de les urpes del Guerrer de l'Espai!\nDe l'única cua de l'ull que sorgí una mica esclafada del seu visatge encastat, va apercebre que el seu germà lluitava amb en Son Gohan una mica més lluny.\nEl seu tret havia estat eficaç, desequilibrant durant un instant el jove guerrer i permetent que l'androide pogués alliberar-se i repartís a l'assalt per reprendre la seva lluita amb ràbia. El seu germà estava tan concentrat en el seu combat que no va adonar-se de la situació tan delicada en què es trobava la seva germana.\nUn soroll agut d'energia, seguit d'un doll sord, embolcallà el seu cor biònic. En Vegeta, decidit a acabar amb ella, acabava d'il·luminar la seva aura per disposar, encara, de més força!\nDe pressa! Concentrant el màxim d'energia possible en el seu braç lliure, l'A-18 va aconseguir alçar-lo en la correcta direcció. A continuació, va disparar una bola d'energia.\nL'A-17 es sorprengué pel xoc de l'atac generat per la seva germana i va tombar-se amb vivacitat per constatar, amb sorpresa, l'incòmoda posició de la seva bessona.\nNo va tenir temps de reaccionar. En Son Gohan va colpejar-lo de ple al mig de la seva esquena, i, a continuació, el va empènyer brutalment endavant acompanyant el seu moviment amb un doble doll d'energia concentrada en les seves dues mans.\nL'A-17 no comprenia el propòsit de la maniobra del seu adversari, però tant li era. S'aproximava a la mossa amb dificultats. Bona jugada!\nAmbdós lluitadors no eren gaire lluny del duo situat al sòl. L'androide blocà, sobtadament, el seu moviment d'embranzida. Resistia a l'energia d'un Son Gohan sorprès, que, per acte reflex, va incrementar la seva intensitat.\nL'híbrid biònic va fer un petit somriure pivotant sobre el seu eix vertical. En Son Gohan no parava atenció al canvi de posició del seu oponent, atès que estava centrat en el seu esforç fins que l'A-17 s'escapà bruscament deixant-se endur pel doble raig concentrat abans de sortir de la seva trajectòria.\nLa concentració d'energia del Guerrer de l'Espai continuà la seva ruta. En Vegeta va ser a temps d'ajupir-se per evitar l'impacte formidable que perforà, profundament, les runes de ciment.\nLa seva víctima no va deixar escapar l'oportunitat. Alliberada de la pressió infernal que la contreia, es va incorporar i va projectar brutalment el seu torturador als aires. Tot seguit, va aferrar-lo pel coll per placar-lo, al seu torn, amb ferocitat al sòl. Durant un curt instant, la lluita fou aspre. El guerrer que li feia front oposava una resistència ferotge a la pressió de la mà d'acer que li esclafava la gola.\nAmb una mà, el Príncep dels Guerrers de l'Espai recobrí bruscament la seva cara delicada que duia les marques de la seva lluita precedent per fer-li esclatar una bola d'energia en plena fisonomia. L'A-18 resistí a la seva projecció d'energia i va estrènyer encara més la seva agarrada. En Vegeta, cridant, va generar una bola encara més poderosa. Aquesta vegada, l'A-18 es projectà in extremis enrere per evitar la deflagració que es perdé en el paisatge devastat.\nEn els aires, el combat va prendre un gir totalment diferent. En Son Gohan, sens dubte confós pel fet d'haver sigut entabanat, s'havia desconcentrat.\nUn error que pagaria molt car. L'androide va sorgir, tot d'una, davant d'ell i el va paralitzar, literalment, amb un doble atemi sobre les dos caròtides, seguit d'un vigorós cop de cap al front. El jove guerrer, completament atordit, es desplomà novament giravoltant sense controlar la seva caiguda.\nDesprés de desempallegar-se del seu adversari, l'A-17 es situà a prop de la seva germana, qui tractava de mirar els seus malaurats cabells decididament sotmesos a un estrès cruel. Per altra banda, en Vegeta, que acabava d'alçar-se, fixà les dues màquines amb els ulls bullents de còlera.


Comencen les obres dels carrers Mn. Manyà i Sebastià Juan Arbó, a la zona de Vora Parc de Tortosa | Aguaita.cat\nComencen les obres dels carrers Mn. Manyà i Sebastià Juan Arbó, a la zona de Vora Parc de Tortosa\nL'actuació suposa la renovació de tota la vorera, amb la instal·lació de peces de formigó i adoquins, així com la substitució de l'enllumenat per tecnologia LED\nper Aguaita.cat, Tortosa | 21 d'abril de 2021 a les 18:11 |\nEsta setmana han començat els treballs d'urbanització dels carrers de Mossèn Manyà i Sebastià Juan Arbó, a la zona de Vora Parc de Tortosa. Els treballs permetran arranjar les voreres i, a la vegada, s'hi substituirà l'enllumenat amb la renovació de la xarxa elèctrica i la instal·lació de lluminàries de tecnologia LED, que permetran incrementar la il·luminació al vial al mateix temps que se'n reduirà el consum elèctric.\nEste matí, l'alcaldessa de Tortosa, Meritxell Roigé, ha visitat les obres acompanyada del regidor de Serveis, Domingo Tomàs, la regidora del barri del Temple, Cinta Espuny, i el president de l'Associació de Veïns, Paco Roigé. L'alcaldessa ha recordat que l'any passat ja es va dur a terme una important inversió a la via pública, de més d'1,5 milions d'euros, i que el govern municipal continua donant-hi prioritat, amb més d'un milió en una partida genèrica de reposició de voreres i asfaltatge, a les quals se sumen altres partides de renovació de parcs infantils, millora de zones verdes o arranjament de camins. "Volem seguir fent una ciutat més amable per a les persones i per això l'arranjament de voreres segueix sent una de les prioritats per als pròxims mesos", ha explicat Roigé.\nPel que fa a l'actuació que ara s'inicia a Vora Parc, en primer lloc té previst actuar sobre el carrer de Mossèn Manyà i, una vegada acabat este tram, seguirà pel carrer de Sebastià Juan Arbó. S'hi renovarà tot el paviment existent, amb un disseny que serà diferenciat de la resta de carrers de l'entorn: "era un compromís d'este govern municipal seguir actuant a Vora Parc, i amb este tractament diferenciat donarem un sentit especial a la urbanització", ha apuntat l'alcaldessa. El cost d'este projecte se situa en 308.000 euros.\nA la zona de Vora Parc, anteriorment ja s'havia arranjat el carrer de Rosa Maria Molas i tot l'espai situat al darrera del teatre auditori Felip Pedrell. Posteriorment també està previst que es puga continuar l'actuació ara en marxa als carrers de Joan Miró i de Soriano Montagut, obra que compta amb una previsió de 408.000 euros dins de la modificació pressupostària aprovada al principi d'abril.\nGeneral, Vora Parc, obres municipals, Ajuntament de Tortosa, Tortosa


Aquest divendres 22 de maig Compromís tanca la seua campanya electoral organitzant una festeta al pub ZooLoco, a les 20:30h, amb l'actuació del grup PopRockPompero\nTags: Compromís Alcoi, Eleccions Municipals 2015\nEl grup local de Compromís va començar la seua campanya per a les eleccions d’este diumenge a principis de maig, el dia 5 a l’avinguda de la Hispanitat. Aquell va ser l’acte de presentació de les llistes del partit per a tota la comarca on també va intervindre la diputada a les Corts i candidata a la Generalitat Valenciana Mónica Oltra.\nD’aquell dia ençà, el grup de candidats i candidates, junt amb altres militants i simpatitzants de la corporació política han organitzat i participat en uns quants actes més de campanya: el primer diumenge de campanya, el 10 de maig, Compromís per Alcoi va estar a l’acte central de Compromís a les comarques d’Alacant, donant suport als candidats de la ciutat d’Alacant, dels pobles del voltant i als candidats a les Corts per la circumsició d’Alacant. En aquell acte també comptaren amb la presència de Mónica Oltra i, esta volta, també hi estigué Mireia Mollà.\nL’equip de campanya de Compromís amb els candidats i simpatizants./lesmuntanyes.com\nEntre setmana, durant tota la campanya, hi ha hagut grups de candidats i candidates, militants i simpatitzants en diversos punts de la ciutat donant informació electoral, repartint la seua revista infoCompromís, junt amb clauers, bolígrafs i també, alguns dies, com el diumenge 17 al mercat de Batoi, també donaven granissat de taronja o de magrana. Eixe mateix diumenge, un altre grup de la llista i de la corporació, va anar a l’acte central de Compromís pel País Valencià al Parc de l’Oest de València, on s’agruparen tot de gent d’arreu de les comarques valencianes. El dissabte anterior, el 16, s’organitzà una taula rodona sobre cultura tant a nivell local com a autonòmic, amb gent de diferents branques de la cultura i presentada per David Abad, Mireia Mollà i Rafa Climent.\nFinalment, hui divendres 22 de maig, l’últim dia de campanya, Compromís tanca la seua campanya electoral organitzant una festeta al pub ZooLoco, a les 20:30h, amb l’actuació del grup PopRockPompero. Ha estat uns dies intensos per al components de la llista que arriben a la seua fi, amb l’esperança que este diumenge es veja per fi la llavor del canvi tant a la nostra ciutat, com a la Generalitat Valenciana i les Corts.


La veritat a mitges de l'estat de les autonomies - Javier Pérez Royo\nLa veritat a mitges de l'estat de les autonomies\nLa societat espanyola no ha sigut capaç d'enfrontar-se pràcticament mai al problema de la descentralització política d'una manera directa. La Primera República és l'única ocasió en què s'ha intentat definir un estat federal a la Constitució. Però és sabut que aquella Constitució no va arribar a entrar en vigor.\nEn les dues altres ocasions en què s'ha assajat la descentralització política –amb les Constitucions de 1931 i 1978–, el constituent espanyol ha renunciat expressament a definir l'estructura políticament descentralitzada de l'Estat en el text constitucional, i s'ha limitat a possibilitar la descentralització reconeixent el dret a l'autonomia a "les regions", el 1931, i a "les nacionalitats i regions", el 1978. No és a través de la Constitució, sinó a través dels Estatuts d'Autonomia com s'ha acabat imposant una estructura descentralitzada de l'Estat.\nEl poder constituent ha estat, per tant, absent en la descentralització política. No hi ha hagut una decisió sobre la forma d'estat de les Corts constituents i, sobretot, no s'ha ratificat en referèndum. L'estat de les autonomies no és el resultat d'una manifestació de voluntat constituent del "poble espanyol", sinó el resultat de negociacions bilaterals entre cadascuna de les "nacionalitats i regions" i l'Estat, un cop constituït. La descentralització política és un "afegit" quasi constitucional que s'organitza a través d'unes normes, els Estatuts d'Autonomia, que són més que una llei però menys que la Constitució.\nHeus aquí la diferència insalvable entre l'estat de les autonomies i l'estat federal. Aquest últim és resultat d'una manifestació de voluntat constituent del titular de la sobirania en la qual el component territorial entra com un moment essencial. La legitimitat democràtica i la descentralització política són inseparables.\nA l'estat de les autonomies, per contra, el moment territorial no està inclòs en el principi de legitimitat democràtica que s'objectiva a la Constitució. La legitimitat democràtica a l'estat federal és una legitimitat "composta". A l'estat de les autonomies no ho és. D'aquí que l'estat de les autonomies, definit pel Tribunal Constitucional com un "estat compost", ho sigui en el seu funcionament, però no en la seva definició. És un estat "legalment" compost, però no "constitucionalment" compost. Té, podríem dir, una legitimitat "d'exercici", però no una legitimitat "d'origen".\nEn els moments de crisi aquesta absència de legitimitat d'origen es nota. L'estat de les autonomies reacciona com si fos un estat unitari, que ha d'"ajustar" a continuació la resposta que dona a la crisi amb les unitats territorials.\nAixí va passar amb la reforma de l'article 135 de la Constitució. La mateixa reforma es va pactar a Alemanya durant tres anys, entre 2006 i 2009, entre el Bund i els Länder, amb fixació del moment d'entrada en vigor a cada land segons la seva situació financera. Després d'haver-ne delimitat d'aquesta manera el contingut, la reforma va ser aprovada per majoria de dos terços al Bundestag i el Bundesrat. A Espanya, per contra, la reforma es va pactar en una nit d'estiu entre José Luis Rodríguez Zapatero i Mariano Rajoy i es va tramitar a les Corts Generals, com si les comunitats autònomes no existissin.\nNo està passant exactament el mateix en la resposta a l'emergència desencadenada pel covid-19, però la distància respecte a la que seria la resposta d'un estat federal salta a la vista. La manca de legitimitat "d'origen", de definició constitucional de la forma políticament descentralitzada de l'Estat, es tradueix en reducció de legitimitat de la resposta.\nEn algun moment Espanya haurà de fer front en seu constituent a la seva diversitat territorial. La veritat a mitges de l'estat de les autonomies ja ha donat de si tot el que podia donar.\nCentralisme Estat de les autonomies


El castell : Fira de Sant Isidre\nEl turó sobre el qual s’assenta el castell va ser ocupat durant la Prehistòria (II mil·lenni a.C.) i les èpoques ibèrica i romana (segles II a.C.-V d.C.). En el segle XI, els musulmans van alçar la primera fortificació, que es va convertir en el cap administratiu de la Foia de Castalla.\nDesprés de la seua incorporació pacífica a la Corona d’Aragó, el 1244, el castell es va convertir en un punt clau en la defensa de la frontera aragonesa del Regne de Castella. El progressiu deteriorament de la fortificació va motivar que el rei Pere IV l’entregara, el 1362, a Ramon de Vilanova, amb el propòsit d’assegurar la seua defensa davant de possibles atacs dels castellans. A partir d’aleshores, i al llarg del segle XV, el castell experimenta importants transformacions amb la planificació i alçament del Palau i el Pati d’Armes. El Palau, de caràcter domèstic i militar, serveix com a residència del senyor feudal i com a instrument defensiu. Per la seua banda, el Pati d’Armes, albergava vàries estructures de caràcter domèstic, com l’aljub, popularment conegut com “l’escola dels moros”.\nL’edificació de la Torre Grossa, el 1579, és l’última obra d’envergadura portada a terme al recinte. La seua construcció es produeix dins de la política portada a terme per la Casa d’Àustria per fer front a les incursions dels pirates barbarescos que assotaven les costes alacantines. La pèrdua de les seues funcions militars va afavorir el seu declivi, quedant relegat a altres funcions puntuals, com la de lloc d’emmagatzemament, exercida durant la Guerra de Successió Espanyola, al segle XVIII. El 1813 ja es troba en ruïnes i es converteix en testimoni silenciós de la visita de gents de Castalla i la comarca.\nJa al segle XX, , entre 1933 i 1935, el turó, incloent el castell, va ser saquejat per veïns de la localitat a la recerca de tresors. Un nou capítol de la història del castell s’inicia amb la seua recuperació social, que en un futur pròxim ha d’estendre’s a la resta de béns patrimonials que es localitzen al turó.


Setze morts i centenars de detinguts en les protestes de Veneçuela - VilaWeb\nSetze morts i centenars de detinguts i ferits en les protestes a Veneçuela\nCentenars de milers de veneçolans de bàndols oposats han participat en protestes als carrers\nEn el marc del conflicte obert a Veneçuela, centenars de milers de veneçolans han sortit al carrer per protestar, per una banda, contra el cap d’estat Nilcolás Maduro, que consideren que va tenir una reelecció fraudulenta i per l’altra part els partidaris d’aquest, que consideren que Juan Guaidó, autoproclamat president, ha donat un cop d’estat.\nEl secretari general de L’ONU, Antonio Gutierres, ha demanat una investigació ‘transparent i independent’ sobre les incidents, i ha demanat especialment evitar una escalada que pogués portar a un conflicte que ‘podria ser desastrós pel poble de Veneçuela i la regió’.\nSegons l’ONG ‘Foro Penal’ la seva part ha notificat 218 detinguts confirmats des del 21 de gener. Sense xifres oficials de les autoritats, la Comissió Interamericana de Drets Humans (CIDH) ha xifrat en setze els morts en els enfrontaments entre manifestants i forces de seguretat a Veneçuela, amb desenes de ferits i detinguts.\nA més, la CIDH ha cridat a l’estat veneçolà a respectar la llibertat, la vida i la integritat dels manifestants que han sortit als carrers durant la jornada de mobilitzacions a favor i en contra del president del país, Nicolás Maduro.\nPer la seva banda, l’Observatori Veneçolà de Conectividad Social (OVCS) ha assenyalat que tretze persones haurien mort en les protestes, dos en saquejos i un altre en un operatiu de les autoritats de Zulia, a l’oest del país. Diversos mitjans locals han reportat saquejos i intents de saquejos durant la nit.


Enric Madriguera, l'oblidat ambaixador musical de les Amèriques\nXavier Cugat va popularitzar totes les melodies provinents de Cuba i de l’Amèrica llatina, adaptant-les al llenguatge de les grans bandes americanes. Aquesta aportació ha quedat marcada en la història i es reconeguda a tots els manuals. Però al costat de Cugat, hi ha un altre català que va ser una figura cabdal en la introducció dels ritmes cubans i llatinoamericans als Estats Units. Aquest català es deia Enric Madriguera (1904-1973), un gran desconegut pel gran públic però amb una petja enorme.\nLlegeix més sobre Enric Madriguera, l'oblidat ambaixador musical de les Amèriques\nEdna Sey a la Martulina Divina\nFa uns dies vaig tenir el privilegi d’assistir a un mini concert d’Edna Sey a la botiga de discos Martulina Divina. A l’Edna no li coneixia la seva faceta en solitari i si la tenia ubicada com a integrant de The Sey Sisters.\nLlegeix més sobre Edna Sey a la Martulina Divina


El Comitè Europeu per a la Prevenció de la Tortura informa d'actuacions contràries als drets humans en presons i centres de detenció. - IDHC\nEl Comitè Europeu per a la Prevenció de la Tortura informa d'actuacions contràries[...]\nSala de premsa, Incidència | Dimecres, 10 de novembre de 2021\nTortura Sistema Europeu de Protecció dels DH Presons\nUna delegació del Comitè europeu per a la prevenció de la tortura i tractes o penes inhumanes o degradants (CPT) va visitar Espanya el setembre de 2020 per a examinar el tracte i les condicions de detenció en diverses presons i en dos hospitals psiquiàtrics penitenciaris d'Alacant i Sevilla, així com en un centre de menors d'Algesires.\nLa informació recaptada durant la visita es recull en l'un informe on s'identifiquen 21 casos de tortures o maltractaments a mans de Policia Nacional, Guàrdia Civil, funcionariat de presons i personal de centres d'internament de menors.\nLa majoria dels maltractaments identificats es dirigeixen a presos per a forçar-los a confessar delictes, a proveir informació, o per considerar-los desobedients. En el que refereix a centres de menors, el document detalla situacions prolongades de restricció de mobilitat. Quant als centres psiquiàtrics de detenció, es ressalten períodes prolongats de reclusió amb absència de salvaguardes legals o revisió judicial adequada.\nNotícia completa publicada pel Consell d'Europa


Wikiloc | Mont-ràs, mines, fonts, corriols i un mirador Trail\nMont-ràs, mines, fonts, corriols i un mirador\n14,926 321 5723\nMont-ràs - Font de la Teula - Puig d'en Vidal - Puig Gros - Mirador (Running)\nCurrioles i Trialeras del Teo 2015 (Mountain biking)\nCorriols per la Font de la Teula i la Font del Rei. (Mountain biking)\nViewed 386 times, downloaded 32 times\nAvui hem tornat a caminar per la zona de Palafrugell, concretament pels voltants de Mont-ràs.\nLa ruta passa per l’àrea de lleure de la Pedrera de La Morera\nLa pedrera va començar a ser explotada l’any 1963, d’on se n’han extret milers de tones de roca granítica, i no va ser fins l’any 1994, després de proveir de grans blocs de roca les esculleres del port esportiu de Palamós, que va ser clausurada perquè no s’ajustava a la legalitat vigent. El fons de la pedrera va quedar inundat a causa de l’aigua que hi aflorava, formant una gran bassa de 5.000 m2. El propietari la va deixar plena de deixalles i amb els anys va esdevenir un abocador il·legal de tota mena de deixalles i brutícies. Davant d’aquesta situació, l’Ajuntament de Mont-ras l’any 1999 va impulsar un projecte per condicionar la pedrera i el seu voltant, amb l’objectiu de convertir-la en un atractiu turístic. Actualment, ens trobem davant d’una antiga pedrera transformada en una zona d’oci que també s’aprofita com a hidrant per als bombers. El front d’extracció que actualment podem apreciar està format de roca ígnia plutònica composta principalment de quars, feldspat potàssic, plagiòclasis i ortosa. Presenta dues tonalitats de colors, de groguencs a rosats i grisos, a causa de la presència d’òxid de ferro i manganès.\nPassem per sobre la pedrera fins el coll de la Morera, a la cruïlla girem a l’esquerra per anar a visitar la mina d'en Torrent ( també dita d'en Trill), explotada el segle XIX on s'extreia principalment galena. Passem sobre les galeries de la mina on es troben els pous de ventilació. El corriol fineix a la pista que ens portarà fins la Font de la Teula.\nLa font de la Teula ha estat sempre una de les més populars del terme i de les més visitades. Podria datar de l'any 1907, és d'aigua ferruginosa, situada en una esplanada envoltada de bosc, la font que raja en un mur d'obra, de pedres i morter, encastat al marge. La senzilla construcció s'articula creant dos segments sinuosos que emmarquen el pany planer, més alt on hi ha el brollador. Als costats hi ha bancs correguts. Del coronament de contorn ondulat, fet amb rajols, només en resten vestigis, ja que la part superior del mur ha estat gairebé del tot malmesa.\nVisitada la font seguim camí fins el mirador de la Bosqueta situat a 204 metres sobre el nivell del mar. És una talaia que permet observar una magnífica vista del mar, de la serralada litoral, de Palafrugell i el seu corredor així com el massís de Begur.\nSeguim camí avall fins el coll de la Bosqueta, si continuéssim baixant tornaríem en un tres i no res a Mont-ràs, nosaltres girem a la dreta fins els fondals de les rieres de Torroella i de la Font del Rei. Al punt on se ajunten ambdós rieres, atenyem el bonic corriol de la font del Rei, que finalitza on es troba la font del Rei (no rajava), i comença una pista que passa pel costat del Mas Burjacs i Can Molines i que poc a poc ens va acostant a Mont-ràs.\nPassem davant l’ajuntament i en poca estona arribem al restaurant de Ca La Filomena, on, després de esmorzar, donem per finalitzada aquesta interesant sortida.\nCa La Filomena...començament i final de ruta\nÀrea de lleure de la Pedrera de la Morera\nEl coll de la Morera\nboques d'entrada de les mines d'en Torrent\nCamí sota la línea eléctrica\nCruïlla, esquerra, camí de la font de la Teula\nAgafem el camí de avall (dreta) i tot seguit el corriol\nMirador de la Bosqueta\nCorriol de la font del Rei\nRiera de la Font del Rei\navillalbs Dec 23, 2019\nSi segueixes bé les indicacions, no té pèrdua.\nel capi Dec 26, 2019\nEnhorabona avillalbs per la ruta acomplida i gràcies per la teva valoració d’aquesta...salut


Racons de Tramuntana: S'Udró de Ses Ferles\nBergant, Coyote i PMMP al cap cucurull de S'Udro de Ses Ferles\nUna imatge més general\nParet i via a S'Udro de Ses Ferles\nSes Ferles mirant capa Llevant\nVall de Sa Calobra\nDirigits per Bergant, ahir va culminar una vella deria raconera. La primera incursió del grup al anomenat com S'Udro de Ses Ferles. El equip va estar integrat per Bergant, Coyote i PMMP, tres dels habituals del equip MDC (Malalts de Corda), que varen aconseguir la fita llargament acaronada. Va ser necesari l'us de mitjans artificials (friends, claus, bagues, cordes, ...) per ajudar a progressar amb seguretat.\nEn breu, es publicaran més imatges i, si toca, una petita crònica feta des de la distancia.\nPer obrir boca, vos recomenem anar a la web www.toponimiamallorca.net per saber algunes coses més. Si voleu podeu clicar sobre el literal que segueix i vos enllaçarà tot d'una. Gaudiu-ne !\nSes Ferles - Descripció\nS'Udro - Descripció\nSa Calobra en aquest primer dia de febrer esta abandonat. Ni un vehicle hem trobat en el llarg descens des de Es Coll de Cals Reis. Desfem una mica d’asfalt fins a la pista que porta a ses cases de Sa Calobra i, de forma immediata, sortim per la dreta per un portell obert. Anem seguint un camí que enllaça marjades i que es perd fins desaparèixer. Una canal que recull les aigües d’una torrentera es situa a la nostra esquerra fins localitzar una bassa a l’ombra d’una bona mata. Ens dirigim en direcció a la collada situada més a l’esquerra. Arribats al seu peu anem progressant deixant un penya punxeguda a la dreta fins assolir un conjunt de replans que anem enllaçant anem aferrats a la penya. Restes d’alguns enormes pins, caiguts ja fa temps, dificulten la progressió, obligant a contorsions, pujades i baixades variades. A la sortida ja tenim a la vista la paret mitgera del Coll de Son Palou, que seguim uns 100 metres cap a l’esquerra fins localitzar una altra paret que baixa en direcció cap a Ses Ferles. Enmig d’un càrritx crescut per l’acció de les darreres pluges anem descendint cercant el camí més senzill a banda i banda de la murada pedrera. Arribats al punt a on aquesta desapareix fem una aturada per planificar la resta de la jornada. No hem començat be. Bergant ha deixat els queviures al cotxe i amb la excitació de lo queda, deixa marxar redolant casc i arnés per avall... Decisió feta. Tres que no hem estat mai a Ses Ferles baixarem a conèixer la contrada i tendrem ocasió de veure i constatar la progressió del MDC en demanda del objectiu del dia; S’Udro de Ses Ferles. Baixem plegats i ens separem a l’alçada d’una canal que sembla pujar en diagonal dreta per un inclinat prat de càrritx en demanda d’un conjunt de pins que podrien donar pas a una canal que propici el descens cap a S’Udró. Sort, encert i coneixement. Els observem progressant completament equipats, liderats per el inquiet Coyote. Bons muntanyers i bona gent. Els integrants del equip ISR (inútils sense referències) anem perdent alçada mentre la mar, obscurament hivernal i aferrada omple l’espai entre els pilar que tanquen la cala. Uns cingles barren el pas i en obliguen a baixar per l’esquerra desprès d’abandonar un bosquet de pins. Allà sota es distingeixen els murs d’una construcció. Abans d’arribar-hi peguem als restes gairebé irreconeixibles d’una barraca enfilada a un lloc inversemblant. En arribar a la part baixa, descendim cap a una torrentera per pujar la dotzena de metres que ens separen de la caseta abans observada. Es tracta d’un exemplar que recorda a l’existent al Descarregador de Lluc una mica més al nord. Uns espais obrats de forma exquisida en els cantons de llevant palesen la mestria dels seus constructors. El espai boscós al seu davant es un conjunt de trinxeres, clivelles i forats que fan perillós el transit. Els efectes del moviments de la Serra cap a la mar son més que evidents i les mostres de esllavissades, enderrocs i precipitacions de rocs i pedres son evident i preocupadament no massa llunyans en el temps. Un cop d’ull al camí dels MDC ens permet veure un casc blanc al inici de la canal de descens cap a S’Udró. Son en el bon camí. Endavant, ja ho teniu a tocar de ma !\nAgafant en diagonal esquerra tornem a la llera del torrentó i descendir cap a Ses Ferles. Alguns restes gairebé esvaïts per el temps testimonien un antic camí. Un blau obscur, profund pintat de explosions de color turquesa i esmaragda, caracteritza l’aigua d’aquest espai que no tinc dubte en qualificar d’autèntic tresor. Com atlots amb una joguina nova, anem amunt i avall entre quers i rocs gegantins que mostren senyes d’haver estat moguts com pedrolins per les tempestes d’aquest hivern. A un raco a mitja alçada un degotissos ens donen senyal per localitzar una surgència d’aigua que recull una petita bassa tancada amb quatre pedres. Aigua fresca, dolça i saborosa. Sensacional ! Un esplèndid lloc per visitar per els amics de Fonts de Tramuntana.\nAmb inquietud per saber a on han anat a pegar els MDC, desfem camí i ens situem al costat de llevant de la barraca. Veiem cascs i figures que es mouen. El Coyote obre camí i ja es al collet de S’Udró, darrera es qual desapareix. Els altres dos descendeixen amb precaució. Nosaltres decidim remuntar per tenir millor perspectiva i quan som a mitja alçada sentim un crit vibrant. Un casc blanc i una camieta vermella son al cap damunt de S’Udró. Fita aconseguida. En PMMP esta situat al collet i en Bergant gaudeix del espectacle una mica més amunt per immortalitzar el moment. Tantes hores de planificació, estudi i preparació han tingut èxit. Esperem a veurem com PMMP puja i finalment tenir la satisfacció de fer la foto dels tres protagonistes al mugronet que corona S’Udro.\nContents com un ca amb un os, desfem camí comentant la jugada fins arribar al collet. Allà decidim que ens hem guanyat un descans i una mica d’alegria per la panxa. Bons queviures i un xerrada distesa en un jornada per recordar. Unes gotes de pluja i unes ratxes de vent fred del sud ens trauen la son i decidim retornar per el pas de pujada. Plou a estones i la temperatura ha baixat sobtadament. Si pujar amb el obstacle dels pinots esbaldregats ha estat complicat, baixar requereix menys esforç i mes coneixement. A mitja alçada observem un collet a l’esquerra i decidim fer una exploració. Es una bona decisió. Descobrim una ampla canal amb vistes privilegiades, amagat de qualsevol mirada. En suau descens peguem a un comellar a on localitzem un paset amb quatre pedres i un filferro que ens situa en un rellar enorme que inicia un suau descens cap a Sa Cala. Enllaça’m un parell de pins aïllats fins localitzar una paret mitgera fins a la qual descendim amb dificultats car l’aigua ha deixat traïdorament relliscós el terreny. Seguim la paret enmig d’un infern de argelagues i batzers fins arribar a un pinar espès i brut en el que decidim emprar una torrentera com a camí. Al final distingim una casa que es converteix en el quarter de la guardia civil darrera el qual sortim. A menys de 20 metres del cotxe !!!\nAl cap d’un quartet compareixen els protas del dia que han baixat per el Pas den Majol (cap problema) i han fet un intent al Cingle des Romani (sense èxit).\nTancada final amb topada casual amb el històric Toni Sinever amb el que compartim la jornada. La casualitat ha fet que aquest dia de premiere tinguem ocasió de coincidir amb el descobridor del famós pas que portarà per sempre més el seu nom.\nLa ment te el poder de crear coses. Es energia. Es capacitat per visualitzar somnis, objectius que ens emocionen i que esdevenen reals. Tots els somnis, però, requereixen d’una darrera passa. Tal volta el més important, el que culmina tot el procés. Hem de menester voluntat per aconseguir-ho, per assolir, amb esforç, el repte, ple d’emoció, entrega i, sobre tot, vida. Avui hem tingut el privilegi de veure com uns amics ha assolit el seu somni. Beneïda jornada. I ja n’hi ha prou.\nRecollint Suc de Mallorca de la Font de Ses Ferles\nEs Turmàs des de la sortida del Pas des Xap\nCaseta de la Guardia Secreta\nPossibles rebosts de l'antigor ?\nFont de Ses Ferles\nPublicado por nomisx en 12:59\nBones fotos Xisco.\nLlàstima de no dur teleobjectiu. Si ho arrib a pensar abans t'hauria deixat es meu ;-)\n2 de febrero de 2014, 17:26:00 GMT+1


Setmana de l’energia 2016 - Serveiambiental\nSetmana de l’energia 2016\nAmb motiu de la Setmana de l’Energia, que se celebrarà del 13 al 17 de juny, la Mancomunitat ha elaborat un recull de bones pràctiques per a l’estalvi energètic, que té per objectiu promoure un ús més eficient de l’energia.\nAmb aquesta campanya de conscienciació, es pretén sensibilitzar i implicar els propis treballadors de la institució en relació a l’estalvi i l’eficiència energètica. La guia recull un seguit de recomanacions o bones pràctiques que permeten ajustar o reduir el consum energètic.\nJa a l’any 2015 la Mancomunitat va apostar per aplicar mesures d’estalvi i d’eficiència energètica, amb la instal·lació de dues microturbines de cogeneració d’energia a la depuradora de Sitges-Sant Pere de Ribes que ha permès obtenir fins 65kw per turbina.\nAquesta estratègia és el punt de partida del Pla d'Ambientalització de la Mancomunitat, un recurs que servirà per conscienciar els propis serveis en la millora de l’ús i gestió dels recursos (energia, aigua o residus) i en el canvi d'hàbits en el consum, amb l’objectiu de contribuir a posar fre al malbaratament dels recursos naturals amb petites accions quotidianes.\ntagPlaceholderEtiquetas: Prevenció, Energia


Actualitzada 25/05/2017 a les 10:16\nLa Fundació del Món Rural reclama ingressos dignes per garantir el futur || L’ocupació cau tot i que la superfície forestal i agrícola ocupa el 90% del territori\n© La presentació de l'informe de la Fundació Món Rural.\nLa indústria agroalimentària aporta 4.581 milions d’euros al Producte Interior Brut (PIB) català, mentre que el sector primari hi contribueix amb uns 1.948 milions d’euros, segons s’exposa en un informe elaborat per la Fundació Món Rural presentat aquest dimecres. Així, aquesta organització quantifica l’impacte econòmic del conjunt del sector agrari català en uns 8.000 milions d’euros anuals, la qual cosa suposa una mitjana de 1.000 euros per habitant.\nA més, explica que la població ocupada a Catalunya en el sector primari ha disminuït un punt entre els anys 2001 i 2016, fins a un 1,6 per cent del total, encara que les superfícies forestals i agrícoles ocupen el 90 per cent del territori català, que constata a més que la major part d’aquest territori és gestionat per un nombre cada vegada menor de persones.\nMalgrat això, l’organització apunta que les aportacions positives de sector primari al conjunt del país són més grans que les que són negatives. En concret, destaca la conservació del patrimoni natural i biodiversitat com la principal aportació del sector agrari més enllà dels seus valors productius.\nAltres beneficis que tenen un impacte destacable per al conjunt de la societat catalana són la regulació del cicle de l’aigua, la prevenció de la degradació del sòl, la mitigació del canvi climàtic i la prevenció i mitigació d’incendis forestals, entre d’altres.\nEn aquest sentit, en el transcurs de la presentació d’aquest informe, al qual va assistir la consellera d’Agricultura, Meritxell Serret, l’estudi demana al seu torn que s’impulsin polítiques que afavoreixin l’estructuració dels sectors productius i rendes dignes per als productors, estratègies que donin valor afegit a la producció i desenvolupar la investigació i transferència tècnica.\n“S’ha de conscienciar de la importància del món agrari”\nMeritxell Serret va destacar la importància de quantificar de manera rigorosa l’impacte del món rural en la societat. “S’ha de conscienciar la societat de la importància del sector primari, ja que és la base del país.” “Com a país volem ser més ser justos i sostenibles amb el sector primari com a protagonista”, va dir.\nPer la seua part, el director de la Fundació del Món Rural, Marc Riera, va assenyalar que “la missió de l’informe és establir mecanismes de reflexió sobre les externalitats positives del món agrari”.


L’actriu Miriam Giovanelli se sincera sobre els problemes de fertilitat en un relat molt dur L’actriu Miriam Giovanelli se sincera sobre els problemes de fertilitat en un relat molt dur – El Món\nL’actriu Miriam Giovanelli se sincera sobre els problemes de fertilitat en un relat molt dur\nL'exitosa intèrpret reconeix que el camí per convertir-se en mare ha estat molt complicat\nMiriam Giovanelli en un 'photocall' - Europa Press\nJennifer Navarro 04/05/2021 12:02 pm\nMiriam Giovanelli va ser mare del seu segon fill a principis d’any, en plena nevada pel temporal Filomena. L’actriu de Caronte, Velvet i FoQ ha volgut compartir una reflexió sobre la maternitat l’endemà del dia de la mare, amb la qual revela que l’embaràs no va ser gens fàcil. Ha volgut visibilitzar els problemes que pot trobar-se una dona en el camí fins a tenir el bebè en braços, així com el tabú que envolta encara la infertilitat.\n“Fa un any vaig celebrar el primer dia de la mare amb fills i vaig publicar un text sobre infertilitat. El vaig publicar mentre gestava el segon nen, encara que llavors no ho sabia. Un embaràs natural era una cosa que havia estat descartada temps enrere. Malgrat la facilitat amb la que va arribar aquest cop, les primeres setmanes em van retornar a la maternitat que jo coneixia, la dels hospitals i les males notícies. Finalment, l’ectòpic que em va obligar a anar a urgències va resultar ser un heterotòpic que va portar més alegries que penes”, explica.\nI afegeix: “Comparteixo això perquè en l’imaginari col·lectiu, la fertilitat es dona per descomptada, el que fa aquest camí més silenciós i frustrant. M’adono que el caminem moltes i que si ens alliberéssim de la pressió, el podríem recórrer més lleugeres”.\nI acaba amb una reflexió molt aplaudida: “Vull aprofitar aquest dia per celebrar totes aquelles dones que desitgen que aquest sigui el seu últim dia de la mare sense fills, perquè l’esterilitat i la infertilitat són una part més de la maternitat i aquest dia no hauria de ser un recordatori de les seves carències, sinó de la seva valentia. M’agradaria felicitar també a totes aquelles que van decidir redefinir-se i seguir per altres camins i avui celebren amb un somriure les mares, germanes i amigues mares, sense tristesa. La societat hauria de saber el que significar voler i no poder tenir fills i omplir també aquelles cases de flores. Perquè el punt maternal no ho determina la biologia, és un estat emocional”.


Terra i Poble » Blog Archive » Els islamistes s’uneixen a la celebració del 12 d’octubre a Barcelona.\nPerò aquest 12 d’octubre « hispànic » tindràs més actors: l’associació musulmana Watami, defensora de tots els preceptes més radicals de l’islamisme polític ha anunciat que participarà en aquesta marxa « de la hispanitat » per mostrar la seva adhesió a la unitat d’Espanya i la seva oposició a l’autodeterminació de Catalunya. Que Watami es mostri favorable a l’autodeterminació de Ceuta i Melilla és una prova clara que SCC no està contra aquest dret, sinó que està contra l´exercici de Catalunya.\nLa lògica anti-identitària s’imposa: avui islamistes i espanyolistes manifestan units pels carrers de Barcelona en nom de la « hispanitat ». Els bàndols cada vegada més clars.


5/4/2017 19:30: Taller empelts de cactus – ASAC\n5/4/2017 19:30: Taller empelts de cactus\n6març 2017 17 abr. 2017\nEl nostre soci Xavi Romera dirigirà un taller sobre empelts de cactus, sobretot cactus petits, i sobretot en Pereskiopsis. Podeu portar alguna planta, totes les que vulguin empeltar. Mirarem la possibilitat de fer-ho, no sempre és possible. Farem un empelt en els principals peus de empelts com per exemple el Sant Pere i el Myrtillocactus.\nTots benvinguts, socis i visitants.\nÉs el primer d’una sèrie de tallers que seran cada primer dimecres de mes.\nAnterior 25/3/2017: Visita al monestir de Santes Creus i calçotada a Salomó\nSegüent 3/5/2017 Taller sobre terres, testos, i planter


Diumenge 21 F: Parada d’una hora a LexNET Advocacia per a la incorporació de millores i noves funcionalitats – ICAIB\nDiumenge 21 F: Parada d’una hora a LexNET Advocacia per a la incorporació de millores i noves funcionalitats\nDiumenge 21 F: Parada d’una hora a LexNET Advocacia per a la incorporació de millores i noves funcionalitats [19-02-2016]\nDes de RedAbogacía informen que el diumenge dia 21 de febrer, entre les 10:00 i les 11:00 hores, el servei de LexNET Advocacia romandrà aturat com a conseqüència de la incorporació d’una sèrie de millores a la plataforma.\nEntre aquestes millores i noves funcionalitats, RedAbogacía destaca les següents:\nIncorporació de l’índex de documents en el formulari web de l’escrit. S’elimina la necessitat de confeccionar l’índex en document a part en Pdf.\nInformació del Jutjat de Repartiment en els avisos de Rebut.\nPossibilitat d’afegir intervenents en els escrits de tràmit.\nPossibilitat d’enviar escrits urgents.\nPossibilitat d’enviar escrits als Jutjats de Guàrdia.\nEs resol la problemàtica del “rol” per a aquells advocats que hagin exercit una altra funció en l’administració de Justícia.\nIdentificació de la bústia del col·legiat corresponent al Certificat ACA amb el qual accedeixi.\nCheck d'”excés de mida” (en una versió posterior s’inclourà la generació del justificant).\nRecepció dels justificants de rebut dels escrits d’execució que s’hagin pogut enviar per una via diferent a Lexnet Advocacia


Anys 1147-1148: conquestes de Tortosa i Lleida. En els dos casos van rebre la part estipulada al document de constitució escrit a Girona el 1143. En el cas de Tortosa, medical i a través de les seves conegudes estratègies financeres, viagra sale van acabar sent els senyors de la ciutat i els seus termes quan el rei els va cedir la seva part (més la que van comprar als genovesos) a finals del segle XII. De la conquesta de Lleida, van heretar Gardeny (una de les places més importants) i el castell de Corbins, a més de nombrosos pobles.\nA tot això s’hi van afegir nombroses donacions de particulars que volien rebre els privilegis espirituals de l’orde davant de la mort o bé la seva protecció en cas de pelegrinatge.\nAgost de 1153: conquesta de Miravet. Sis anys després de les conquestes de Tortosa i de Lleida, es produeix el final definitiu de l’addició del sud de Catalunya a la corona aragonesa. Miravet, emplaçament que protegeix la porta definitiva de l’Ebre, que s’encaixona entre muntanyes, era la plaça més forta del món musulmà a la zona. Allà els àrabs disposaven d’un ribât —d’aquí el nom de M’râbit— per defensar la plaça sense rendir-se mai. Aquesta conquesta la van dirigir els templers en persona, com s’expressa en les cartes que l’últim comanador del castell va dirigir a Climent V. Miravet era el territori clau que permetria als templers dominar tot l’Ebre català, des de Mequinensa fins al mar.\nAmb aquest objectiu, no van dubtar a possessionar els castells, les viles i els termes d’Ascó, Horta i Riba-roja, i tots els pobles que en depenien. Ho van aconseguir per mitjà d’intercanvis (per exemple, la part corresponent a la conquesta del cantó d’Ademús, en el cas d’Ascó) i com a compensació per préstecs a la reialesa (en el cas d’Horta i de Riba-roja).\nSi hi sumem la resta de possessions a la conca del castell de Barberà, al Tarragonès, i a la resta de comarques, podem dir, sense temor a equivocar-nos, que les terres de l’orde del Temple a finals del segle XII abraçaven gairebé la meitat de l’actual província de Tarragona. Les seves possessions a la resta del territori, sense ser tan abundants, eren igualment considerables.\nEls templers van protegir el rei Alfons I —el fill de Peronella d’Aragó i Ramon Berenguer IV— durant la seva minoria d’edat. El comte conquistador havia mort el 1162. La seva participació en la batalla de Las Navas de Tolosa, el 1212, juntament amb el rei Pere II d’Aragó, està fora de tot dubte.\nLa seva intervenció com a congregació espiritual i militar integradora en el món de l’època va tenir lloc en un altre moment crucial en la història del regne: després del desastre de Muret (1213), on el rei Pere II va morir defensant els interessos dels seus vassalls llenguadocians, molts dels quals eren càtars. Els templers no van participar en aquesta croada. La seva fidelitat estava dividida entre el seu rei i el seu papa, ni més ni menys que Innocenci III, aquell que no dubtava a declarar-se templer.\nEn aquell moment especial, els templers catalans van tornar a oferir les garanties d’equitat i saviesa política que la situació requeria: van acollir el petit hereu per ordre del papa i van ensenyar a ser un cavaller —un templer— el rei més gran: Jaume I.\nDurant aquesta etapa (de 1180 a 1232), els templers de la corona d’Aragó van aportar a l’orde –en moments molt difícils– tres dels seus millors mestres: Arnau de Torroja, Gilbert d’Erill i Pere de Montagut, tots herois de les campanyes a Hispània.\nEls templers de Jaume I van dirigir, van planejar i van executar bona part de la conquesta de Mallorca. Com a prova, tenim la donació del principal castell de l’illa —l’Almudaina—, la tercera part de la ciutat de Palma, 580 cavalleries (porcions de terra suficients per a un cavaller i la seva família), forns, molins, i fins i tot un port en exclusiva, en mans de Bernat de Campans, lloctinent del mestre i comanador de Miravet.\nLa conquesta de Menorca va ser encomanada pel monarca a Ramon de Serra, un templer que més tard seria mestre provincial.\nLa conquesta del Regne de València va seguir un procés similar pel que fa a la intervenció dels nostres cavallers: el rei Jaume va posar la donació de bona part de la ciutat en mans de Guillem de Cardona, comanador de Miravet i més tard, mestre provincial.\nCap a 1252, Sant Lluís, rei de França i director de la cinquena croada, va manar expulsar de Terra Santa el mariscal del Temple Hug de Joyheu, per haver dirigit uns pactes amb el sultà de Damasc —pràctica habitual en les croades— sense el seu coneixement. Els templers d’Aragó i Catalunya van acollir Hug de Joyheu i el van nomenar mestre provincial.\nEl 1265, el rei Jaume I va enviar els seus exèrcits contra el Regne de Múrcia, que s’havia revoltat. La campanya victoriosa la va dirigir Pere de Queralt, mariscal del Temple a Aragó. Jaume I va poder tornar així el Regne de Múrcia el seu gendre Alfons el Savi de Castella. Els templers van adquirir en aquesta campanya Caravaca, drets sobre Jerez de los Caballeros i el castell àrab de Múrcia, on van erigir una capella dedicada a la seva verge: la Mare de Déu de Gràcia, la mateixa a la qual havien dedicat, un segle abans, el seu castell emblemàtic: Miravet.\nDurant el regnat de Pere el Gran, fill de Jaume I, els templers van portar a terme altres gestes: la derrota dels francesos a Nicoretta (després de la guerra de Sicília), dirigida també per Pere de Queralt.\nEl 1285, el papa angeví va excomunicar el regne (pels fets de Sicília) i va ordenar una croada contra Catalunya, dirigida per Felip Hardi (pare de Felip el Bell). En aquesta ocasió, els templers d’Aragó i Catalunya, dirigits per Berenguer de Santjust (que va ser l’últim comanador de Miravet), van protegir el regne contra els invasors, malgrat que aquests hi havien anat per lluitar contra la corona aragonesa en nom del mateix papa. D’aquesta manera, els templers van salvar el rei i la seva terra, una vegada més.\nEl 1307, davant els fets contraris a l’orde i les actuacions del rei de França, juntament amb el papa Climent V, el procés contra els templers de la corona d’Aragó va ser ordenat per Jaume II. A partir del desembre del 1307 tots els castells templers van ser llocs i capitulacions. El castell de Miravet va resistir durant dotze llargs mesos i va determinar el final decisiu i definitiu de l’orde. Però els cavallers que van resistir no van tenir el mateix fi que a França, sinó que van ser absolts i ben remunerats amb una alta pensió anual per a tota la vida. No cal dir que tots pertanyien a la més alta noblesa.\n#Alfons el Savi #alta noblesa #conquesta #croada #gardeny #jaume I #jaume II #lleida #mallorca #miravet #musulmans #Pere el Gran #templers #tortosa\nPrevious Els templers i la corona d'Aragó\nNext L'expansió de la milícia a la corona d'Aragó


El Mijac de Balàfia, amb la versió particular d’Apolo, guanya la prova i s’endú de premi un viatge per a quatre persones\nEls carrers del Centre Històric de Lleida van ser ahir l’escenari de la Cursa de Llits, la carrera més esbojarrada de l’any, que va aplegar un total de 14 andròmines. El Mijac de Balàfia, amb la versió particular d’Apolo, va ser l’andròmina guanyadora.\nEls participants van haver de superar les diferents proves, que l’organització va preparar al llarg de l’itinerari, en el menor temps possible, tot recorrent el trajecte entre les places de Sant Josep i Sant Joan animats pel públic lleidatà. El tinent d’alcalde i regidor de Ciutat i Cultura, Jaume Rutllant, conjuntament amb el regidor Mobilitat Joan Ramon Castro, va formar part del jurat i va qualificar i inspeccionar cadascun dels vehicles abans de donar la sortida a la cursa, que va arrencar a la plaça Sant Josep, per després dirigir-se a la baixada dels carrers Lluís Besa i la Palma i fer cap, a través de l’Almodí Vell, davant la Catedral, on hi havia la primera de les proves preprades, que puntuaven per determinar qui seria el guanyador final.\nL’originalitat i l’audàcia en la confecció dels llits es van fusionar amb l’agilitat i la rapidesa que requereix la cursa, segons les bases de la cursa, per determinar els guanyadors. Darrere d’Apolo, andròmina del Mijac de Balàfia, es van classificar els següents vehicles: Espanta Dimonis (La Clamor); Fènix (Esplai Epis); L’Abocador del Consumisme (Parròquia Sant Ignasi) i El Llit Èpic (també de l’Esplai Epis).\nEl jurat de la cursa va valorar diversos aspectes a l’hora de puntuar: l’originalitat, l’enginy, la seguretat, la millor disfressa, la rapidesa i el temps en les proves, ja que es tracta d’una contrarellotge amb diverses proves que s’han de superar el més ràpid possible.\nLa Cursa de Llits, que amb el suport de la Paeria, després de ser recuperada pels Castellers de Lleida fa disset anys, ha estat una edició més un èxit de participació i d’assistència de públic, que va sortir als carrers i places per presenciar l’esforç dels concursants amb gresca i diversió. La varietat dels temes dels llits i de les disfresses, així com l’enginy i la destresa dels participants van ser una nota a destacar.\nEl tinent d’alcalde Jaume Rutllant, el president i els caps de colla de Castellers de Lleida han estat els encarregats de lliurar els reconeixements als guanyadors, en un acte que va conduir el regidor Joan Ramon Castro, en finalitzar el Ball del Vermut de Carnaval, a la plaça Sant Joan.?La Gran Rua de dissabte, l’acti vitat més esperada i multitudinària del Carnaval, va aplegar als carrers de la ciutat unes 20.000 persones, que van gaudir amb les disfresses proposades per les 43 carrosses i 12 comparses participants.


Taller de diversitat lingüística a l’institut Ribot i Serra | Nòvas | Plataforma per la Llengua\nDiluns, 4 de decembre de 2017\nTaller de diversitat lingüística a l’institut Ribot i Serra\nEn el marc del Pla d'Actuació Lingüística Integral de Sabadell Sud la Plataforma per la Llengua va organitzar el divendres 1 de desembre un taller de diversitat lingüística en col·laboració amb entitats de nouvinguts sabadellenques. El denominador comú de tots els tallers va ser el català com a llengua comuna.\nEls alumnes de primer d'ESO van participar en les activitats organitzades per diverses entitats que col·laboren activament en el Pla d'Actuació Lingüística. L'activitat va tenir tres racons diferents: en primer lloc, van fer el passaport de les llengües amb la col·laboració de l'Associació Anaruz N Àfrica, l'Associació Guinea Bissau, de la Federació d'Associacions d'Immigrants del Vallès i l'Associació de Treballadors Pakistanesos. Els alumnes van aprendre el seu nom en urdú, amazic, mandinga i wolof; en segon lloc, es va fer l'activitat de les paraules nòmades, en què els joves havien d'endevinar de quin continent venien les paraules importades d'altres llengües; en tercer lloc, els joves van tenir l'oportunitat de fer un petit tast de glosa gràcies a l'entitat Cor de Carxofa.\nVa ser una jornada molt enriquidora en la qual vam compartir amb els alumnes el convenciment que la diversitat ha de ser fomentada com a factor de progrés i enriquiment cultural mutu i que la llengua catalana ha d'esdevenir l'eix vertebrador de la diversitat cultural i lingüística que hi ha a casa nostra. Avui dia aquesta diversitat es fa palesa amb les gairebé 300 llengües que s'hi parlen.